open-index/open-wikipedia-markdown huggingface dataset:
שמואל נתן

250px|ממוזער|שמאל|הרב שמואל נתן
**שמואל (פריץ) נתן** (21 בנובמבר 1914 – 1 ביוני 1977) היה רב ישראלי, מזכירו האישי של יצחק בן צבי וממקימי תעשיית התיירות במדינת ישראל.

## תולדות חייו
נולד בברסלאו והוסמך לרבנות מטעם בית המדרש לרבנים בברסלאו, משם עבר לברלין ועסק בפעילות ציונית. ב-1939 עלה לארץ ישראל. במלחמת העולם השנייה כיהן כרב צבאי בדרגת לוטננט קולונל בחיל האוויר המלכותי הבריטי. בתום המלחמה היה למזכירו האישי של יצחק בן צבי, שכיהן כיו"ר הוועד הלאומי.

ב-1948, כתוצאה מידיעת שפות ובקיאותו הן באתרים ומנהגים יהודיים והן במנהגי כנסיות הנוצריות השונות, נקלט נתן בחברה הישראלית לתיירות במשרד ראש הממשלה ומנהל לשכת התיירות הממשלתית בירושלים. ב-1952, עם הקמת "מרכז התיירות" במשרד המסחר והתעשייה התמנה לחבר מועצה המייעצת. בשנות השישים ניהל את לשכת התיירות הממשלתית של ישראל בניו יורק. בתקופת משה קול כשר התיירות כיהן נתן כיועץ ליחסי חוץ ויו"ר המועצות המייעצות, יו"ר ועדת האתיקה ויו"ר ועדת מדרוג בתי המלון. כן ייצג את ישראל בארגון התיירות העולמי, שם נקרא "רבי נייתן" והיה "שר החוץ של התיירות הישראלית".

כיהן במקביל גם כנשיא בית הכנסת ישורון ומזכיר כבוד של המוסד הישראלי לפרסומים תלמודיים. כרב אורתודוקסי-מודרני חיתן מאות רבות של זוגות צעירים חילוניים בירושלים.

נפטר בעיר מאלגה שבספרד בעת מילוי תפקידו בקונגרס הבין-לאומי של ארגון התיירות העולמי. הובא למנוחות בהר הזיתים בירושלים . 

על שמו רחוב בשכונת גבעת משואה בירושלים.

## לקריאה נוספת
* '''הרב שמואל נתן ז"ל", במלאת שלושים למותו, משרד התיירות

## קישורים חיצוניים
* 

## הערות שוליים

קטגוריה:אנשי העלייה החמישית
קטגוריה:בוגרי בית המדרש לרבנים בברסלאו
קטגוריה:רבנים צבאיים בריטים
קטגוריה:מתנדבי היישוב לחיל האוויר המלכותי הבריטי
קטגוריה:עובדי משרד התיירות
קטגוריה:ישראלים שנולדו ב-1914
קטגוריה:ישראלים שנפטרו ב-1977
קטגוריה:יהודים הקבורים בהר הזיתים: חלקת קהילת ירושלים
קורט סאטר

**קורט לאון סאטר** (באנגלית: **Kurt Leon Sutter**; נולד ב-5 במאי 1960) הוא תסריטאי, במאי, מפיק ושחקן אמריקאי.

## ביוגרפיה
סאטר גדל בראהוויי שבניו ג'רזי, ולו שתי אחיות גדולות. הוא למד לתואר ראשון בתקשורת המונים במכללת ליווינגסטון (מחלקת העיתונות של אוניברסיטת ראטגרס). לאחר מכן עבר לניו יורק, בה למד את טכניקת מייזנר ובמקביל עסק בתיאטרון ולימד בקונסרבטוריון גייטלי/פול.

לאחר מכן עבר ללמוד לתואר שני במשחק ובבימוי באוניברסיטת צפון אילינוי, תואר אותו סיים ב-1997. בשנת 2000 עבר ללוס אנג'לס.

## קריירה
בשנים 2002–2008 כתב, הפיק וביים עבור סדרת הטלוויזיה "המגן", ואף הופיע בה כשחקן בארבעה פרקים. הסדרה זכתה פעמיים בפרס גלובוס הזהב ופעם אחת בפרס אמי.

בשנים 2008–2014 יצר, הפיק וביים את סדרת הטלוויזיה "ילדי האנרכיה", סדרת דרמה המשכית אמריקאית מסוגת טרגדיית פשע על אודות מועדון אופנוענים פורעי חוק הפועל בצ'ארמינג, עיירה בדיונית בסנטרל ואלי קליפורניה. הוא כתב 61 מתוך 92 הפרקים בסדרה, והופיע כשחקן ב-20 פרקים כדמות משנית. הסדרה זכתה לנתוני רייטינג חריגים.

בשנת 2015 כתב את סרט דרמת-הספורט "ללא כפפות". באותה שנה כתב והפיק את סדרת הטלוויזיה "התליין הממזר", בה גם שיחק. הסדרה לא זכתה להצלחה, ובוטלה לאחר עונה אחת בלבד.

בשנים 2018–2019 יצר, כתב והפיק את שתי העונות הראשונות של סדרת הטלוויזיה "כנופיית המאיה", סדרת ספין אוף ל"ילדי האנרכיה". הוא פוטר בשנת 2019 אחרי שהתקבלו תלונות רבות על התנהגותו ה"שוחקת" וה"לא מקצועית".

בשנת 2021 שיחק בתפקיד משני בסרט "כאוס מהלך".

באוקטובר 2024, סאטר עזב את סדרת המערבון "המופקרים" בנטפליקס, שבועות ספורים לפני שההפקה הייתה אמורה להסתיים. הסדרה "המופקרים" החלה להצטלם במאי בקלגרי, אלברטה שבקנדה, והייתה אמורה להסתיים באמצע אוקטובר. סאטר היה יוצר הסדרה וגם שימש כמפיק בכיר וכמפיק הראשי שלה. סאטר עזב את הסדרה בשל "חילוקי דעות יצירתיים" עם נטפליקס, לאחר שהרשת צפתה בגרסה ראשונית של הפרקים הראשונים. בסדרה מככבים בין היתר לנה הידי, ג'יליאן אנדרסון, ניק רובינסון, דיאנה סילברס ולוקאס טיל. עלילת הסדרה מתרחשת בשנות ה-1850 באורגון ועוסקת בקבוצת משפחות מגוונת הנאבקת בכוח מושחת המבקש לסלקן מאדמתן, ומתארת את תהליך האיחוד של אותן משפחות כדי להילחם בחזרה, תוך שבחיפוש אחר צדק הם חורגים ממסגרות החוק.

## חיים אישיים
סאטר וקייטי סגל נישאו ב-2 באוקטובר 2004. לשניים שלושה ילדים, ובתם הראשונה נולדה בהליך פונדקאות. סגל השתתפה בתפקידים ראשיים בסדרות "ילדי האנרכיה" ו"התליין הממזר" שיצר.

## קישורים חיצוניים

## הערות שוליים

קטגוריה:שחקני קולנוע וטלוויזיה אמריקאים
קטגוריה:שחקני תיאטרון אמריקאים
קטגוריה:במאי טלוויזיה אמריקאים
קטגוריה:תסריטאי טלוויזיה אמריקאים
קטגוריה:מפיקי טלוויזיה אמריקאים
קטגוריה:בוגרי אוניברסיטת ראטגרס
קטגוריה:בוגרי אוניברסיטת צפון אילינוי
קטגוריה:אמריקאים שנולדו ב-1960
קבוצת השיקום והתמיכה היפנית בעיראק

**קבוצת השיקום והתמיכה היפנית בעיראק** (ביפנית: **自衛隊イラク復興支援群**) היה כוח מיוחד של צבא יפן, אשר נשלח לעיראק ככוח שמירת שלום. 

## היסטוריה
ב-2003 נענה ראש ממשלת יפן ג'וניצ'ירו קואיזומי לבקשת ארצות הברית לשלוח כוח צבאי לעיראק. הייתה זו הפעם הראשונה מאז מלחמת העולם השנייה, בה כוח יפני הוצב מחוץ לגבולות יפן. דעת הקהל היפנית נחלקה קשות בסוגיה זו. רבים טענו שפריסת הכוחות בעיראק נוגדת את סעיף 9 לחוקת יפן, אשר אוסר על הצבא היפני להשתתף במלחמה. הנימוק של ממשלת קואיזומי היה שחיל המשלוח לעיראק לא ישתתף בפעילות מלחמתית אלא בכוח שמירת שלום. ב-29 בנובמבר, בעוד החיילים היפנים מתכוננים לצאת לדרך, נרצחו ביריות ליד תיכרית שני דיפלומטים יפנים. ב-9 בדצמבר הצליח קואיזומי להעביר את "חוק הסיוע ההומניטרי ושיקום עיראק" בדיאט היפני.

הכוחות היפנים נפרסו בעיר סמוואה בצמוד לכוחות של צבא הולנד. על היפנים נאסר להתערב בלחימה אלא לצורך הגנה עצמית, ולפיכך הם שימשו בעיקר ככוח עזר הומניטרי. את ההגנה הצבאית על העיר סיפקו כוחות של צבא אוסטרליה. המחנה היפני הותקף כמה פעמים בפצצות מרגמה, אולם לא נגרם לו כל נזק. תחקירים שנעשו מאוחר יותר גילו כי בניגוד לעמדתה הרשמית של ממשלת יפן, חיילים יפנים כן הוצבו בעמדות הגנה קדמיות.

בתחילת אפריל 2004, שלושה יפנים – עיתונאי ושני עובדי סיוע – נחטפו בידי טרוריסטים. החוטפים איימו לשרוף את בני הערובה בחיים אם יפן לא תסיג את חייליה מעיראק. ב-15 באפריל החטופים שוחררו, ככל הנראה לנוכח לחץ מתמשך בתוך יפן להסיג את החיילים. למחרת, שני יפנים נוספים – עובד סיוע ועיתונאי – נחטפו, אולם גם הם שוחררו תוך 24 שעות. ב-20 ביולי פרסם אבו מוסעב א-זרקאווי הצהרה בה איים לבצע פיגועים כנגד מטרות יפניות, אם יפן לא תסיג את חייליה. ב-30 באוקטובר נחטף תרמילאי יפני בשם שוסי קודה בבגדאד. כעבור כמה ימים נמצאה גופתו לאחר שממשלת יפן סירבה ליצור קשר עם החוטפים. ב-9 במאי 2005 נהרג אקיהיקו סאיטו, יועץ אבטחה פרטית יפני שעבד עבור הצבא הבריטי בעיראק. המוות זעזע את החברה היפנית, והגביר את הדרישה להוציא את החיילים מעיראק. 

סקר שנערך ביפן בסוף שנת 2005, הראה כי 69% מאזרחי יפן רוצים בהחזרת החיילים. למרות זאת, ב-8 בדצמבר החליטה ממשלת קואיזומי על חידוש המנדט הצבאי בעיראק בשנה. ב-25 ביוני 2006 הבטיח קואיזומי להסיג את הכוחות מעיראק במהירות. הנסיגה נעשתה בצורה הדרגתית, וב-18 ביולי עזב החייל היפני האחרון את עיראק. המחנה היפני הועבר לשליטת הבריגדה ה-2 של צבא עיראק. הכוחות היפניים לא חזרו למולדת, אלא נשארו בכוויית. ממשלת יפן המשיכה לספק תמיכה לוגיסטית לכוחות הרב-לאומיים בעיראק באמצעות רכבת אווירית מכוויית. 

ב-17 באפריל 2008 פסק בית המשפט העליון של יפן כי שיגור החיילים מחוץ לגבולות המולדת אינו חוקי. עקב כך, החלה יפן לפנות את כוחותיה מכוויית. אחרון החיילים היפנים חזר למולדת ב-18 בדצמבר.

## ראו גם
* דיוויזיית זייתון

## קישורים חיצוניים

* מידע על המבצע בעיראק באתר משרד ההגנה היפני
קטגוריה:כוחות ההגנה של יפן
קטגוריה:מלחמת עיראק
Punk

***Punk*** הוא אלבום האולפן השני של הראפר האמריקאי יאנג ת'אג. הוא יצא לאור ב-15 באוקטובר 2021, תחת הוצאת YSL רקורדס ומופץ על ידי אטלנטיק רקורדס ו-300 אנטרטיינמנט. האלבום מכיל הופעות אורח של סטריק, ג'יי קול, טי-שיין, גאנה, פיוצ'ר, BSlime, ג'וס וורלד, פוסט מאלון, אייסאפ רוקי, ליל דאבל 0, דרייק, טראוויס סקוט, דוג'ה קאט, נייט רוס, ג'ף באסקר, ומק מילר. ההפקה מטופלת על ידי מגוון מפיקים, כולל טי-מינוס, מטרו בומין, קניה וסט, פייר בורן, ויזי, אוז, לואי בל, ואנדרו ואט, בין היתר.

## שבחים
### רשימת סוף שנה

## רשימת רצועות

## מיקומי שיא

## קישורים חיצוניים

## הערות שוליים

קטגוריה:אלבומי יאנג ת'אג
קטגוריה:אלבומים באנגלית
קטגוריה:אלבומים שהופקו על ידי אנדרו וואט
קטגוריה:אלבומים שהופקו על ידי לואי בל
קטגוריה:אלבומים שהופקו על ידי פייר בורן
קטגוריה:אלבומים שהופקו על ידי קניה וסט
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי חברת YSL רקורדס
מיומי מוריאמה

**מיומי מוריאמה** (ביפנית: **森山 眞弓**; 7 בנובמבר 1927 – 14 באוקטובר 2021) הייתה פוליטיקאית ועובדת ציבור יפנית. היא כיהנה כחברת הפרלמנט של יפן וכשרה בממשלתה.

## ביוגרפיה
מוריאמה נולדה בטוקיו בשנת 1927, בת לעקרת בית ולאיש עסקים. בשנת 1947 סיימה את לימודיה במחלקה לשפות זרות במכללת צודה (Tsuda). בשנת 1950 קיבלה תואר ראשון במשפטים מאוניברסיטת טוקיו. בשנים 1950 עד 1980 עבדה במשרד העבודה של ארצה. בתפקידה הייתה פעילה למען מתן שוויון הזדמנויות בתעסוקה לנשים וגברים.

### קריירה פוליטית
בשנת 1980 נבחרה מוריאמה, לראשונה מבין שלוש כהונות שלה בבית העליון של הפרלמנט של יפן, כנציגה של המפלגה הליברלית-דמוקרטית. כיהנה כשנה בראש ועדת יחסי החוץ של הבית העליון של הפרלמנט. בשנת 1989 מונתה לראש הסוכנות להגנת הסביבה של יפן וזמן קצר לאחר מכן למזכירת הקבינט של יפן בממשלתו של טושיקי קאיפו. היא הייתה האישה הראשונה למלא תפקיד זה וכיהנה בו במשך 13 חודש עד להעברתה מתפקידה. במשך שמונה חודשים (1992-1993) כיהנה כשרת החינוך בממשלתו של קיאיצ'י מיזאווה וגם בתפקיד זה הייתה האישה המכהנת הראשונה. בשנת 1996 נבחרה לכהונה הראשונה שלה מבין ארבע בבית התחתון של הפרלמנט. מאפריל 2001 ועד ספטמבר 2003 כיהנה כשרת המשפטים בממשלתו הראשונה של ג'וניצ'ירו קואיזומי.

בשנים 2007 עד 2013 כיהנה מוריאמה כנשיאת אוניברסיטת האקואו.

מוריאמה הייתה נשואה לחבר הפרלמנט קינג'י מוריאמה עד למותו. בשנת 1991 פרסמה ספר בשם What I Saw in the Cabinet (בתרגום חופשי: "מה שאני ראיתי בקבינט")

מוריאמה מתה בטוקיו בשנת 2021, סמוך לפני יום הולדתה ה-94.

## קישורים חיצוניים

* Japan's 1st female Chief Cabinet Secretary Moriyama dies, באתר Mainichi Japan, 18 באוקטובר 2021 

קטגוריה:פוליטיקאיות יפניות
קטגוריה:בוגרות אוניברסיטת טוקיו
קטגוריה:בוגרי אוניברסיטת טוקיו
קטגוריה:חברי פרלמנטים
קטגוריה:שרות ממשלה
קטגוריה:שרות חינוך
קטגוריה:שרי המשפטים של יפן
קטגוריה:ילידות 1927
קטגוריה:יפנים שנולדו ב-1927
קטגוריה:נפטרות ב-2021
קטגוריה:יפנים שנפטרו ב-2021
קסטריוט אימרי

**קסטריוט אימרי** (בצרפתית: **Kastriot Imeri**; נולד ב-27 ביוני 2000 בז'נבה שבשווייץ) הוא כדורגלן שווייצרי המשחק בעמדת הקשר בקבוצת תון מליגת העל השווייצרית בהשאלה מיאנג בויז ברן.

## קריירת מועדונים
אימרי גדל במחלקות הנוער של מרן ושל סרבט ז'נבה. בשנת 2017 החל לשחק בקבוצה הבוגרת של סרבט ז'נבה, ששיחקה בליגה השווייצרית השנייה. בתום עונת  העפיל עם הקבוצה לליגת העל השווייצרית.

## קריירה בינלאומית
אימרי היה חלק מנבחרת שווייץ עד גיל 21 בטורניר אליפות אירופה עד גיל 21 בשנת 2021, וערך שלוש הופעות בטורניר.

ב-12 בנובמבר 2021 ערך את הופעת הבכורה שלו בנבחרת שווייץ הבוגרת, בתיקו 1-1 נגד נבחרת איטליה במסגרת מוקדמות מונדיאל 2022. במקביל הוא ממשיך לשחק בנבחרת הצעירה במשחקים מוקדמים לקראת אליפות אירופה לנבחרות צעירות 2023.

## קישורים חיצוניים

קטגוריה:כדורגלנים שווייצרים
קטגוריה:קשרי כדורגל שווייצרים
קטגוריה:ז'נבה: כדורגלנים
קטגוריה:כדורגלני סרבט ז'נבה
קטגוריה:כדורגלני יאנג בויז ברן
קטגוריה:כדורגלני נבחרת שווייץ
קטגוריה:שווייצרים שנולדו ב-2000
נפתלי הירצקא העניג

הרב **נפתלי הירצקא העניג** (ה' באייר ה'תרנ"ח – י"ד בניסן ה'תשמ"ה) היה רב הונגרי-רומני, שכיהן כרב העיר סרמאשו ברומניה וכיושב ראש התאחדות הרבנים בארצות הברית.

## ביוגרפיה
העניג נולד בעיר סיגט בטרנסילבניה לשמחה יוסף ולחנה, בת הרב יעקב פרץ הלוי זילברמן. בצעירותו למד בישיבותיהם של הרבנים חיים צבי טייטלבוים ויהודה גרינוולד, בסיגט ובסאטמאר. בבגרותו למד אצל הרבנים ישעיהו זילברשטיין, ישכר דב רוקח וצבי אלימלך שפירא.

נישא לפרומט, בתו של הרב שלמה יהודה בראך מלעכניץ. בשנת ה'תרפ"ד נבחר לכהן כרבהּ של סרמאשו (שארמאש, בשמה היידי).

ב נרצחו אשתו וארבעה מילדיו בטבח סרמאשו, והוא וחמישה מילדיו הצליחו להימלט. אחר המלחמה בחורף תש"ו הגיע למחנה העקורים בוולדשטאט - פוקינג, שם ייסד ישיבה לבחורים. מדי שבוע היה נוסע למינכן להשתתף באסיפות ועד הרבנים, שם עסק בהתרת עגונות. בחודש שבט תש"ט עבר למחנה פרנוולד, שם שנה מספר חודשים, ובאותו קיץ היגר לניו יורק.

בט' באלול ה'תש"ט היגר לארצות הברית וייסד בית מדרש בלואר איסט סייד שבמנהטן. בשנת ה'תשט"ו מונה ליושב ראש ארגון "התאחדות הרבנים", ארגון רבני קנאי בארצות הברית ובקנדה שהוקם על ידי רבי יואל טייטלבוים מחסידות סאטמר.

בשנת ה'תשי"ט עבר לוויליאמסבורג ובשנת ה'תשל"ט עבר לקריית יואל, בה חלה, נפטר ונקבר.

שנה לאחר פטירתו, בה'תשמ"ו, יצא לאור הספר "שו"ת תפארת נפתלי", ובו כתביו תולדותיו. בשנים שלאחר מכן יצאו ספרים נוספים מסדרת הספרים "תפארת נפתלי".

## קישורים חיצוניים
*'''שו"ת תפארת נפתלי''', באתר HebrewBooks
*

## הערות שוליים

קטגוריה:מהגרים מרומניה לארצות הברית
קטגוריה:רבני ערים באירופה
קטגוריה:תלמידי הרב ישעיהו זילברשטיין
קטגוריה:אמריקאים שנולדו ב-1898
קטגוריה:אמריקאים שנפטרו ב-1985
מוצרט וסליירי

ממוזער|300px|שליאפין ושקאפר 1898
**מוצרט וסליירי** (ברוסית: **Моцарт и Сальери**) היא אופרה במערכה אחת בשתי תמונות מאת ניקולאי רימסקי-קורסקוב, שנכתבה ב-1897 על פי לברית רוסית שנלקחה כמעט מילה במילה מדרמת השירה של אלכסנדר פושקין משנת 1830 באותו השם.

הסיפור עוקב אחר האגדה האפוקריפית לפיה אנטוניו סאליירי הרעיל את וולפגנג אמדאוס מוצרט מתוך קנאה במוזיקה של האחרון. רימסקי-קורסקוב שילב ביצירה ציטוטים מהרקוויאם של מוצרט ומדון ג'ובאני. ריצ'רד טארוסקין הציב את האופרה הזו בהקשר ההיסטורי של התפתחות המסורת הריאליסטית באופרה הרוסית.

## היסטוריית ביצועים
הופעת הבכורה התקיימה בתיאטרון סולודובניקוב במוסקבה, שהועלתה על ידי האופרה הרוסית הפרטית של מוסקבה, ב-7 בדצמבר 1898 (לפי התאריך הרוסי הישן ב-25 בנובמבר). המנצח היה יוסיף טרופי ומעצב התפאורה מיכאיל ורובל.

פיודור שאליאפין, שבמקור שיחק בתפקיד סליירי, טען כי שר לעיתים קרובות את היצירה כמונודרמה (מחזה או אופרה של משתתף אחד). בבריטניה הוצגה ההופעה הראשונה ב-11 באוקטובר 1927, שוב עם שאליאפין בתפקיד סאליירי, בעוד שהבכורה הראשונה בארצות הברית התרחשה ב-Forest Park, פנסילבניה, ב-1933.

## הדמויות

## תקציר
זמן : סוף המאה ה-18 מקום : וינה, אוסטריה

### תמונה 1
סליירי נהנה ממעמד חברתי גבוה כמלחין והתמסר לשירות אמנותו. אולם בסתר, הוא מקנא ביצירותיו של מוצרט משום שהוא מזהה את איכותן המעולה, במיוחד לאור מה שהוא רואה כדמות ה"בטלן" של מוצרט. סליירי מזמין את מוצרט לארוחת ערב ומתכנן להרעיל אותו.

### תמונה 2
מוצרט וסליירי סועדים בפונדק. מוצרט מוטרד מעבודתו על הרקוויאם שלו, שזר בלבוש שחורים הזמין ממנו. מוצרט נזכר בשיתוף הפעולה של סליירי עם פייר בומרשה ושואל אם זה יכול להיות נכון שבומארשה הרעיל פעם מישהו, שכן גאונות ופשיעה בוודאי לא עולים בקנה אחד. לאחר מכן סליירי שופך בחשאי רעל למשקה של מוצרט. מוצרט מתחיל לנגן, כשסליירי מתחיל לבכות. מוצרט רואה את זה, אבל סליירי מפציר במוצרט להמשיך. מוצרט מתחיל להרגיש רע ועוזב. סאליירי מסיים את היצירה בהתחשב באמונתו של מוצרט שגאון לא יכול לרצוח: האם מיכלאנג'לו לא הרג עבור העבודות שלו בבזיליקת פטרוס הקדוש בוותיקן, או שמא אלו היו שמועות סרק?

## הקלטות
**הקלטות אודיו** (בעיקר הקלטות אולפן) מקור: www.operadis-opera-discography.org.uk Motsart i Salyeri (רוסית)

## לקריאה נוספת
* הולדן, אמנדה (עורכת), The New Penguin Opera Guide, ניו יורק: Penguin Putnam, 2001.
* Warrack, John and West, Ewan, The Oxford Dictionary of Opera New York: OUP: 1992 

## קישורים חיצוניים

* "רימסקי-קורבקוב: מוצרט וסליירי באתר operatoday.com, 22 באוקטובר 2005
* אלכסנדר פושקין: מוצרט וסליירי באנגלית
* [מוצרט וסליירי, אופ. 48](http://imslp.org/wiki/Mozart_and_Salieri,_Op.48_(Rimsky-Korsakov,_Nikolay)) בפרויקט ספריית התווים הבין-לאומי

## הערות שוליים

קטגוריה:אופרות
קטגוריה:אופרות ברוסית
קטגוריה:אופרות מאת ניקולאי רימסקי-קורסקוב
What the Hell

"**What the Hell**" (בעברית: "**מה לעזאזל**") הוא שיר של הזמרת-יוצרת הקנדית אבריל לאבין, מתוך אלבום האולפן הרביעי שלה, *[[Goodbye Lullaby]]*. הוא יצא לאור ב-10 בינואר 2011 על ידי RCA רקורדס כסינגל המוביל מהאלבום. השיר הופק על ידי מקס מרטין ושלבאק, אשר כתב את השיר עם לאבין.

## רקע
"What the Hell" נכתב על ידי לאבין, מקס מרטין, ושלבאק, ואילו שני האחרונים הפיקו את השיר. הוא הוקלט ב-Maratone Studios בסטוקהולם, שוודיה. זהו השיר השני ששלושתם כתבו יחד, הראשון הוא "Dancing Crazy" של מירנדה קוסגרוב. בנובמבר 2010, לאבין הודיעה באמצעות בלוג באתר הרשמי שלה שהאלבום הרביעי שלה, *[[Goodbye Lullaby]]*, הוקלט במשך שנה וציינה את חברת התקליטים שלה כסיבה לעיכובים באלבום. היא חשפה בבלוג ש-"What the Hell" יהיה הסינגל הראשון מהאלבום. השיר הוצג בבכורה ב-31 בדצמבר 2010 בערב השנה החדשה של דיק קלארק, במהלך קטע שהוקלט מראש יחד עם ביצוע של "Girfriend". לאבין תיארה את "What the Hell" כ"שיר מסיבה ממש כיף ואופטימי, אז זה הסתדר ממש טוב לנגן אותו בפעם הראשונה בערב הרוקינן של השנה החדשה. למחרת, השיר היה זמין להורדה בחינם למשך 48 שעות בעמוד הפייסבוק הרשמי של לאבין.

## ביקורת
"What the Hell" זכה לביקורות חיוביות ממבקרי מוזיקה, שציינו קווי דמיון בין "What the Hell" לסינגל הקודם של לאבין, "Girfriend" גיל קאופמן מ-MTV.com הצהיר כי ל-"What the Hell" יש "אנרגיית מעודדות מעוררת" ו"גרוב מדבק ואווירה מעודדת". ג'ודי רוזן ממגזין רולינג סטון אמר כי "המוזיקה היא בקלות מהקליטות ביותר של אבריל עד כה", ותיארה אותה כ"אבריל בקצרה". ב-Idolator תיארו את השיר כ"גילטי פלז'ר" וכינו אותו "סוג הרצועה שאנו בוחרים רק לאחר בדיקה כפולה שאף אחד לא מסתכל על האייפוד שלנו". ניק לוין מדיגיטל ספיי נתן לשיר דירוג "מושלם". הוא הסביר שלאבין "יותר מנוזלת מרקמה שנזרקה לפח במרפאת השפעת [אבל] מה שכן, היא מושכת אותה". לוין הוסיפה כי "What the Hell" לא היה "בלתי ניתן להכחשה" כמו "Girlfriend", אך שיבח את הפזמון של השיר.

## מיקומי שיא

## נתוני מכירות

## קישורים חיצוניים

## הערות שוליים

קטגוריה:שירי 2011
קטגוריה:סינגלים מ-2011
קטגוריה:שירי אבריל לאבין
קטגוריה:שירים באנגלית
קטגוריה:שירים שנכתבו על ידי אבריל לאבין
קטגוריה:שירים שנכתבו על ידי מקס מרטין
קטגוריה:שירים שנכתבו על ידי שלבאק
קטגוריה:שירים שהופקו על ידי מקס מרטין
קטגוריה:שירים שהופקו על ידי שלבאק
קטגוריה:שירי סינת'-פופ
קטגוריה:שירי פלטינה מרובעת ומעלה בארצות הברית
קטגוריה:סינגלים בהוצאת RCA רקורדס
עלי אל-חמאדי

**עלי אל-חמאדי** (בערבית: **علي الحمادي**, בתעתיק: **עלי אלחמאדי**; נולד ב-1 במרץ 2002 במיסאן שבעיראק) הוא כדורגלן עיראקי המשחק בעמדת החלוץ בקבוצת לוטון טאון, בהשאלה מאיפסוויץ' טאון, ובנבחרת עיראק.

## קריירת מועדונים
אל-חמאדי גדל במחלקות הנוער של טרנמיר רוברס ושל סוונסי סיטי.

ב-20 בנובמבר 2021 חתם אל-חמאדי על חוזה לעונה וחצי בוויקומב וונדררס מהפוטבול ליג הראשונה. ב-11 במרץ 2022 הושאל לברומליי מהנשיונל ליג.

ב-12 בינואר 2023 חתם בווימבלדון מהפוטבול ליג השנייה.

ב-29 בינואר 2024 חתם באיפסוויץ' טאון מהצ'מפיונשיפ. ב-24 בינואר 2025 הושאל לסטוק סיטי. ב-1 בספטמבר 2025 הושאל ללוטון טאון.

## קריירה בינלאומית
ב-11 בנובמבר 2021 ערך אל-חמאדי את הופעת הבכורה שלו בנבחרת עיראק, בתיקו 1-1 נגד נבחרת סוריה במסגרת מוקדמות מונדיאל 2022.

נכלל בסגל עיראק לטורניר גביע אסיה 2023.

## קישורים חיצוניים

## הערות שוליים

קטגוריה:כדורגלנים עיראקים
קטגוריה:חלוצי כדורגל עיראקים
קטגוריה:כדורגלני סוונזי סיטי
קטגוריה:כדורגלני ויקם וונדררס
קטגוריה:כדורגלני איפסוויץ' טאון
קטגוריה:כדורגלני סטוק סיטי
קטגוריה:כדורגלני נבחרת עיראק
קטגוריה:כדורגלני גביע אסיה 2023
קטגוריה:כדורגלני לוטון טאון
קטגוריה:ילידי 2002
מוזיאון האדם והסביבה

**מוזיאון האדם והסביבה** (נקרא קודם **מוזיאון גוף האדם**) הוא מוזיאון מדע הנמצא בפתח תקווה, מול הכניסה הצפונית לפארק יד לבנים, ובתערוכותיו ניתן לגעת, לשחק ולהפעיל את המוצגים. התערוכות עוסקות באנטומיה ובפיזיולוגיה של גוף האדם, חינוך לבריאות ויחסי הגומלין בין האדם לסביבה בה הוא חי.

כמו כן, המוזיאון מציע תוכניות חינוכיות לתלמידים מכיתות גן ועד חטיבה עליונה.

## היסטוריה
המוזיאון נוסד בשנת 1965 בשם מוזיאון גוף האדם, והתצוגה הראשונה בו עסקה בפיזיולוגיה ואנטומיה של גוף האדם, והובאה במיוחד מחו"ל כתרומה על ידי דוד שטרק. עיריית פתח-תקוה בנתה לתצוגה מבנה מיוחד בשטח 400 מ"ר, לפי תכנונם של האדריכלים לייטרסדורף-בלזיצמן.

בשנת 1985, שונה שם המוזיאון והוא נקרא "מוזאון האדם והסביבה".

## קישורים חיצוניים

* 

* מוזיאון האדם והסביבה באתר עיריית פתח תקווה
* 

## הערות שוליים

קטגוריה:פתח תקווה: מוזיאונים
מוזיאון ראשונים לתולדות פתח תקווה

**מוזיאון ראשונים לתולדות פתח תקווה** (נקרא תחילה **מוזיאון זכר ראשונים**) הוא מוזיאון המציג את ההיסטוריה של פתח תקווה מהקמתה ב-1878. המוזיאון הוקם בקריית המוזיאונים של פתח תקווה לצד בית יד-לבנים הראשון בישראל ולצד מוזיאון פתח תקווה לאמנות.

המוזיאון בנוי כסביבת מושבה קטנה, ונמצאים בו כלים, רהיטים, יודאיקה, מסמכים, צילומים, דגמים, ספרים, משחקים וצעצועים.

## היסטוריה
המוזיאון הוקם בשנת 1958 לצד בית יד לבנים, ונקרא תחילה "מוזיאון זכר ראשונים".

כמו כן, הארכיון לתולדות פתח תקווה שימש בעיקר לכתיבת תוכניות חינוכיות למוזיאון.

## קישורים חיצוניים
* 
* מוזיאון ראשונים לתולדות פתח תקווה באתר סברסים

ראשונים
אנה אנדייל

**אנה אנדייל** (במקור **אנגל**; בהונגרית: **Angyal Anna**; וספרם, סתיו 1848 – 1874) הייתה סופרת יהודייה-הונגרייה שתרמה לספרות ההונגרית-יהודית במאה ה-19 עד לפטירתה בגיל 26.
## ביוגרפיה

אנה אנגל נולדה במשפחה יהודית ושינתה את שמה אנדייל שפירושו בהונגרית "מלאך" כפירושו של אנגל בגרמנית. ואביה היה מורה בבית ספר היהודי בעיר הודמזוושרהיי. אנה רכשה מיומנות רבה בכתיבה כבר בשלב מוקדם בחייה, לא רק בספרות ההונגרית, אלא גם בספרות הגרמנית והצרפתית. היא כתבה בעיתונים ובכתבי עת כבר בגיל שש עשרה. הרומן שלה "הרפתקאות משפחה הונגרית" ראה אור בעיתון "יומן סגד" (Szegedi Hiradó) בשנת 1865 בהיותה רק בת 17, ברומן שלה "דעות קדומות" (Előítéletek) עסקה בגורלה של יהדות הונגריה ושיפורו. היא כתבה גם רומן היסטורי בשם "אילונקה ואלמר" (Ilonka és Elemér) שהופיעה בבודפשט בשנת 1869.

לאחר השלמת הרומן הזה, היא קיבלה תפקיד של אומנת בפשט, שם כתבה כמה שירים ואוטוביוגרפיה. היא מתה ממחלה בסתיו 1874.

## ספרות


* Susanne Blumesberger, Michael Doppelhofer, Gabriele Mauthe: Handbuch österreichischer Autorinnen und Autoren jüdischer Herkunft 18. bis 20. Jahrhundert. München : Saur, 2002, , S. 250f.
* Meyer Kayserling: Die Jüdischen Frauen in der Geschichte, Literatur und Kunst. Leipzig : F. A. Brockhaus, 1879, S. 300f.

## לקריאה נוספת


* Gulyás Pál: Magyar írók élete és munkái – új sorozat I–XIX. Budapest: Magyar Könyvtárosok és Levéltárosok Egyesülete. 1939–1944., 1990–2002, a VII. kötettől (1990–) sajtó alá rendezte: Viczián János

## קישורים חיצוניים
* לקסיקון יהודי הונגרי. 1929. עורך פטר אויווארי. אנה אנדייל
* לקסיקון ביוגרפי של מחוז וספרם
* אנה אנדייל ב-JewishEncyclopedia
*אנה אנדייל באתר Arcanum
*ספרה אילונקה ואלמר

קטגוריה:יהודיות הונגריות
קטגוריה:סופרות יהודיות הונגריות
קטגוריה:וספרם: אישים
קטגוריה:ילידות 1848
קטגוריה:הונגרים שנולדו ב-1848
קטגוריה:נפטרות ב-1874
קטגוריה:נפטרים ב-1874
קטגוריה:יהודים אוסטרו-הונגרים
אורי גופנא

**אוּרי גופנא** (נולד ב-18 בספטמבר 1970) הוא מיקרוביולוג ישראלי ופרופסור מן המניין בבית הספר שמוניס למחקר ביו רפואי וחקר הסרטן באוניברסיטת תל אביב.

## ביוגרפיה
נולד בתל אביב לרות ולפרופ' רם גופנא, ארכאולוג.

את התואר הראשון בהנדסה ביוטכנולוגית עשה בטכניון והשלים אותו בשנת 1996. בשלב זה עבר לאוניברסיטת תל אביב, שם למד לתואר שני בהנדסת מזון וביוטכנולוגיה ולתואר שלישי במיקרוביולוגיה. שני תארים אלה ביצע בהנחיית פרופ' אליאורה רון. עבודת הדוקטורט שלו, שהוגשה בשנת 2003, עסקה ב"גורמים אלימים בזני *[[Escherichia coli|E. Coli]]* שגורמים לאלח דם".

מיד לאחר מכן, יצא גופנא לקנדה, שם שימש עמית בתר-דוקטורי בפקולטה לרפואה באוניברסיטת דלהוסי בהליפקס. בשנת 2005 שב לישראל לתקופת בתר-דוקטורט נוספת באוניברסיטת תל אביב, ובשנת 2007 מונה למרצה בכיר במחלקה למיקרוביולוגיה מולקולרית וביוטכנולוגיה.

בשנת 2012 קודם לדרגת פרופסור חבר, ובשנת 2017, לדרגת פרופסור מן המניין. בשנים 2013–2014 שימש חוקר אורח במרכז הלאומי לסינתזה אבולוציונית בדרהאם שבקרוליינה הצפונית.

גופנא נשוי ואב לשלושה, מתגורר בתל אביב.

## מחקר
מחקרו של גופנא מתמקד בהבנת תהליכי אבולוציה בעולם המיקרואורגניזמים שיש להם השלכות הן לתחום הרפואה והן לתורת האבולוציה. המחקר של קבוצתו נסוב על שני נושאים עיקריים הקשורים זה לזה: האחד הוא חקר תפקידיהם של העברה גנטית אופקית ושל דנ"א אנוכיי באבולוציה של מיקרואורגניזמים, והשני הוא חקר יחסי הגומלין בין מארח לחיידק, בדגש מיוחד על המיקרוביום של מערכת העיכול במצב בריאותי תקין ובעת מחלה.

עבודתו מתפרשת על פני הרצף המלא של הביולוגיה האבולוציונית, החל בגנומיקה סביבתית והשוואתית, וכלה בבחינת היפותזות ספציפיות באמצעות שילוב של הנדסה גנטית וניסויי תחרות תחת תנאים אקולוגיים רלוונטיים. מניפולציה גנטית מאפשרת לנתח את תרומתם של רכיבים גנטיים מסוימים, כגון מערכות הגנה (קריספר ומערכות נוספות), מנגנוני רקומבינציה, דנ"א אנוכיי ומגוון גנומי בקרב אוכלוסיות מיקרוביאליות.

## פרסים והוקרה
* פרס וולף לתלמידי דוקטורט (2001)
* עמית קילאם לבתר-דוקטורנטים (2003–2005)
* עמית קאבלי של האקדמיה האמריקאית הלאומית למדעים (2015)
* פרס לזכר נילי רובינוביץ-גרוסמן עבור מדענים צעירים, מטעם האגודה הישראלית למיקרוביולוגיה (2008)
* חבר האקדמיה האירופית למיקרוביולוגיה (2018)
* פרס סארוב למחקר בסיסי, מטעם האגודה הישראלית למיקרוביולוגיה (2019)
* חבר האקדמיה האמריקאית למיקרוביולוגיה (2020)

## קישורים חיצוניים

* דף אישי, באתר אוניברסיטת תל אביב
* אורי גופנא, באתר גוגל סקולר
* אורי גופנא, באתר ResearchGate

## הערות שוליים

קטגוריה:בוגרי הטכניון - מכון טכנולוגי לישראל
קטגוריה:בעלי תואר דוקטור מאוניברסיטת תל אביב
קטגוריה:מיקרוביולוגים ישראלים
קטגוריה:סגל אוניברסיטת תל אביב: ביו-רפואה וחקר הסרטן
קטגוריה:תל אביב-יפו: אישים
קטגוריה:ישראלים שנולדו ב-1970
נעול (סרט)

**נעול ** (באנגלית: **Lock Up**) הוא סרט פעולה אמריקאי משנת 1989 בבימויו של ג'ון פלין. מככבים בו סילבסטר סטאלון, דונלד סאת'רלנד, טום סייזמור וג'ון עמוס. הסרט יצא לאקרנים בארצות הברית ב-4 באוגוסט 1989, ובישראל בינואר 1990.

## תקציר העלילה
פרנק ליאונה (סילבסטר סטאלון) מגלם אסיר המרצה מאסר בבית הסוהר. אולם חצי שנה  לפני שחרורו המיוחל, לאחר חזרתו מחופשה, הוא מועבר ללא התרעה בשעות הלילה למתקן כליאה קשוח, לאחר בקשתו של אויב מן העבר שמתמנה למנהל הכלא השמור, ורוצה למנוע את שחרורו בכל מחיר, ולהופך את חייו בכלא לסיוט.

## קישורים חיצוניים

## הערות שוליים

קטגוריה:סרטי פעולה אמריקאיים
קטגוריה:סרטים באנגלית
קטגוריה:סרטי 1989
ג'ני ג'ונס

**ג'ני ג'ונס** (באנגלית: **Jenny Jones**; נולדה בשם **ג'נינה סטרונסקי** ב-7 ביוני 1946) היא מנחת טלוויזיה אמריקאית-קנדית. הנחתה את תוכנית האירוח "המופע של ג'ני ג'ונס" בשנים 1991–2003.

## ביוגרפיה
ג'ונס נולדה בשנת 1946 בשם ג'נינה סטרונסקי בבית לחם. אביה היה מהגר פולני קתולי שהצטרף ל במסגרת המנדט הבריטי בישראל. משפחתה עברה לאיטליה, וכשהייתה בת שנתיים השתקעה המשפחה בעיר לונדון שבקנדה.

## קריירה
ג'ונס החלה את הקריירה כמתופפת בלהקת רוק, ובשנות השמונים ניסתה להניע קריירה בסטנד-אפ. היא התמודדה במספר שעשועונים ותוכניות ריאליטי, כגון "The Price Is Right", "Match Game" ו-"Press Your Luck", ובשנת 1986 זכתה בתוכנית הטלוויזיה "Star Search" בקטגוריית הקומדיה.

## המופע של ג'ני ג'ונס
בשנים 1991–2003 הנחתה תוכנית אירוח צהובה בשם "המופע של ג'ני ג'ונס". היא הופקה על ידי חברת "Telepictures", הוקלטה באולפני WMAQ-TV בשיקגו והופצה על ידי אולפן הטלוויזיה של האחים וורנר.

### רצח סקוט אמדור
ב-6 במרץ 1995 הוקלט פרק בתוכנית ובו סקוט אמדור, הומוסקסואל, מתוודה במפתיע בשידור על אהבתו לג'ונתן שמיץ, שכנו שהובא לבמה בידיעה שמישהו או מישהי התאהבו בו, בלי לדעת מי.

במהלך השידור הגיב שמיץ במבוכה לגילוי, אך שלושה ימים לאחר מכן הגיע למקום מגוריו של אמדור וירה בו למוות. הוא הודה במעשה, הורשע ברצח מדרגה שנייה וריצה עונש מאסר בשנים 1996–2017.

משפחתו של אמדור תבעה את מפיקי התוכנית בטוענם כי הם היו צריכים לברר לפני הצילום על מחלות הנפש של שמיץ. המפיקים טענו, מנגד, כי הובהר לשמיץ לפני הצילומים כי יכול להיות שה'מעריץ' הסודי שלו הוא גבר.

בית המשפט פסק כי מפיקי התוכנית ישלמו פיצוי של 25 מיליוני דולרים למשפחתו של אמדור, אך פסק זה בוטל על ידי בית המשפט לערעורים במישיגן.

## פעילות
בשנת 1997 פרסמה אוטוביוגרפיה בשם "Jenny Jones: My Story". בשנת 2006 הוציאה ספר בישול בשם "Look Good, Feel Great". כל ההכנסות משני ספריה נתרמו לחקר סרטן השד.

ג'ונס תחזקה אתר רשמי, אתר בישול וערוץ בישול ביוטיוב. לערוץ למעלה ממיליון מנויים, ונכון לינואר 2023 הסרטונים בערוץ זכו ליותר מ-132 מיליון צפיות.

## פעילות ציבורית
ג'ונס תמכה בקביעות בארגונים הלוחמים בסרטן השד. היא תרמה מכשיר ממוגרפיה נייד לבית חולים ציבורי בשיקגו, הקימה קרן המנגישה מידע בנוגע לסרטן השד, הסרת שתל חזה ובעיות דימוי גוף, ואף תרמה את כל ההכנסות משני ספריה לחקר סרטן השד.

בשנת 2005 הקימה את "קרן ג'ני ג'ונס", כאמצעי לספק סיוע לנזקקים. תחומי המיקוד העיקריים של הקרן הם חינוך, בריאות נשים ושיפור קהילות ברחבי המדינה. בשנת 2008 הקימה מטעם הקרן את התוכנית "הגיבורים של ג'ני", במסגרתה העניקה מכספה הפרטי מיליוני דולרים לאנשים המעוניינים ליצור שינוי בקהילות המקומיות שלהם.

## קישורים חיצוניים
* 

## הערות שוליים

קטגוריה:מנחות טלוויזיה אמריקאיות
קטגוריה:אמריקאיות שנולדו ב-1946
ריזן (גוף חדשות)

**ריזן** הוא מגזין ליברטריאני המתפרסם מדי חודש בארצות הברית על ידי קרן ריזן. למגזין יש תפוצה של כ-50,000 מנויים ובשנים 2003 ו-2004 בחר אותו השיקגו טריביון כאחד מ-50 המגזינים הטובים ביותר .

נכון לינואר 2022, לערוץ היוטיוב של ריזן יש 731 אלף רשומים.

## היסטוריה
המגזין "ריזן" נוסד בשנת 1968 על ידי לני פרידלנדר (1947-2011), סטודנט באוניברסיטת בוסטון. ב-1970 הוא נרכש על ידי רוברט וו. פול ג'וניור, מנואל ס. קלאוזנר וטיבור ר. מאצ'ן. המגזין מסקר פוליטיקה, תרבות ורעיונות עם שילוב של חדשות, ניתוחים, פרשנויות וביקורות.

במהלך שנות ה-70 וה-80, התורמים של המגזין כללו את מילטון פרידמן, מארי רות'בארד, תומאס סאס ותומס סואל. בשנת 1978, פול, קלאוזנר ומאצ'ן יצרו את "קרן ריזן" במטרה להרחיב את רעיונות המגזין גם לחקר מדיניות. מרטי זופאן הצטרף לריזן ב-1975, ושימש לאורך שנות ה-80 כעורך ועורך ראשי, ועזב ב-1989.

וירג'יניה פוסטל הייתה העורכת הראשית של המגזין מיולי 1989 עד ינואר 2000. היא הקימה את אתר המגזין בשנת 1995. ניק גילספי הפך לעורך הראשי בשנת 2000.

ביוני 2004, המנויים *למגזין* ריזן קיבלו גיליון מותאם אישית עם שמם, ותמונת לוויין של הבית או מקום העבודה שלהם על השער. הרעיון היה להדגים את כוחם של מסדי נתונים ציבוריים, כמו גם את יכולות ההדפסה המותאמות אישית של המדפסת של Xeikon. המהלך נתפס על ידי דייוויד קאר *מ[[הניו יורק טיימס]]* כ"האולטימטיבי בפרסום מותאם אישית", כמו גם "הדגמה יוצאת דופן למספר ההולך וגדל של דרכים בהן ניתן לרתום מסדי נתונים".

בשנת 2008, אתר האינטרנט של ריזן זכה בפרס ובי המכובד בקטגוריית המגזינים. באותה שנה, מאט וולש הפך לעורך הראשי של המגזין, כשגילספי הפך לעורך הראשי של "reason.tv", מחלקת הווידאו של ריזן שיוצרת סרטונים קצרים ומפרסמת אותם באתר האינטרנט של המגזין וביוטיוב.

קת'רין מנגו-וורד הפכה לעורכת הראשית של המגזין ביוני 2016, כאשר וולש עבר לתפקיד עורך-פובליציסט.

בשנת 2017, מגזין ריזן החל לארח את "הקונספירציה של וולוך", בלוג שנכתב על ידי פרופסורים למשפטים בעלי השפקת עולם ליברטריאנית, שהיה בעבר תחת הפלטפורמה של ה"וושינגטון פוסט". הבלוג מנוהל על ידי יוג'ין וולוך ומכאן שמו.

## ריזן TV
מגזין ריזן מפיק ומפרסם סרטונים בערוץ היוטיוב ReasonTV. אלה כוללים הפקת סרטים דוקומנטריים קצרים ומאמרי מערכת וידאו, שניק גילספי מפקח עליהם מתפקידו כעורך הראשי. האתר הפיק סדרת סרטונים בשם *"The Drew Carey Project"* (הפרויקט של דרו קארי) בהנחיית הקומיקאי דרו קארי. ריזן שיתף פעולה עם קארי שוב ב-2009 כדי להפיק את *"Reason Saves Cleveland"* (ריזן מצילים את קליבלנד), שבו קארי הציע פתרונות ברוח השוק החופשי לבעיות עיר הולדתו.

מאז 2010, הקומיקאי רמי מונאסיפי הפיק במשותף עם ReasonTV עשרות סרטוני פרודיה מנקודת מבט ליברטריאנית. מאז 2017, ג'ון סטוסל הפיק יותר מ-100 סרטוני פרשנות שפורסמו בערוץ היוטיוב של המגזין.

## ראו גם
* האתר הרשמי
* ערוץ היוטיוב הרשמי

## קישורים חיצוניים

* 

## הערות שוליים

קטגוריה:ליברליזם
קטגוריה:ליברטריאניזם
קטגוריה:כתבי עת באנגלית
קטגוריה:כתבי עת לחברה ופוליטיקה
קטגוריה:ארצות הברית: כתבי עת
סדנה (קורס קצר מועד)

175px|ממוזער|שמאל|סדנת אלקטרוניקה
**סדנה** היא אירוע למידה ממוקד הכולל השתתפות פעילה של הלומדים.

## משתתפים
בסדנאות מעורבים בדרך כלל מספר גורמים:
* מארגני הסדנה – מארגני הסדנה יכולים להיות מוסדות אקדמאיים, ארגונים מקצועיים, מקומות עבודה, בתי עסק וכן מומחים פרטיים.
* מנחה – מומחה לתוכן המועבר בסדנה האחראי להעברת התוכן. לעיתים ילוו אותו עוזרים ומתנדבים לצורך סיוע לוגיסטי.
* משתתפים – משתתפי הסדנה הם בדרך כלל אנשים הקשורים מקצועית לנושא הסדנה, אך לעיתים מצטרפים לסדנאות אנשים מתוך עניין גרידא. יש סדנאות המאורגנות ישירות על ידי המשתתפים.
* צופים – בעיקר בסדנאות העוסקות בתחומי אמנות עשויים להשתתף גם אנשים מבלי לקחת חלק פעיל בסדנה, אלא כצופים בנעשה בלבד. סדנאות כאלו מכונות לעיתים קרובות "כיתת אמן" או "סדנת אמן".

## מטרות
מטרות הסדנה מוגדרות על ידי הגוף המארגן. סדנאות המאורגנות על ידי גופים מוסדיים מיועדות בדרך כלל להקניית טכניקות, מיומנויות והעמקה בתחום למשתתפי הסדנה, לעיתים לצורך הכשרה מקצועית. סדנאות כאלו יפנו בדרך כלל לקהל מאוד מסוים – אנשי תחום ספציפי באקדמיה, עובדי חברה או מפעל, אנשים העוסקים במקצוע משותף כלשהו וכדומה.

באקדמיה, נערכות לעיתים סדנאות שמטרתן מציאת תשובות קונקרטיות לבעיות עכשוויות בדרך של סיעור מוחות. 

בתי עסק מפיקים סדנאות לימוד לשימוש במוצרים הנמכרים על ידם.

סדנאות המועברות על ידי מומחים פרטיים מיועדות לעיתים לקהל רחב יותר (סדנאות "פתוחות"), ועוסקות בלמידה של יכולות לצורך תחביבים או תחומי עניין אחרים.

סוג נוסף של סדנאות משמשות כפעילות פנאי המשלבת למידה מעשית עם בילוי.

## מבנה

מכיוון שסדנאות הן בדרך כלל אירועים חד פעמיים שחורגים משגרת הלימוד הרגילה, הן כוללות מספר מאפיינים ייחודיים:
* מיקום – חלק מהפעילויות המתרחשות בסדנאות לא יכולות להתבצע בכיתת לימוד רגילה, או לכל הפחות דורשות התאמה של כיתת לימוד להפעלת הסדנה. סדנאות רבות מתרחשות בסביבה מותאמת או בסביבת העבודה האמיתית לה נועדה הסדנה – זהו אחד ההבדלים המהותיים בין לימוד בסדנה לבין לימוד עיוני.
* ציוד – סדנאות בדרך כלל מצריכות ציוד מיוחד.
* זמן – רוב הסדנאות אורכות בין 3 ל-6 שעות, משך הזמן היעיל להשגת מטרות הסדנה, במהלכן מתרחשת פעילות אינטנסיבית מאוד. פרקי זמן קצרים יותר בדרך כלל לא יאפשרו לרוב המשתתפים להגיע לתוצאה משמעותית, ופרקי זמן ארוכים מדי מוציאים את הסדנה ממיקוד.
* כמות משתתפים – סדנאות יעילות הן בגודל המאפשר שיתוף פעולה פורה של המשתתפים כקבוצה.
* שיטת עבודה – העבודה בסדנה מתבצעת באמצעות הדגמות, תרגול ומשוב מהמנחה למשתתפים ומשוב הדדי בין המשתתפים לבין עצמם.

## מימון

סדנאות דורשות הפקה מיוחדת וההוצאות על קיום סדנה גבוהות מההוצאות על שיעורים "רגילים" במסגרת קורסים או אפילו חוג. ישנן מספר דרכים מקובלות למימון הוצאות הסדנה:
* הרשמה בתשלום: משתתפי הסדנה משלמים על השתתפותם בה. פעמים רבות יהיה התשלום על ההשתתפות מודרג, לפי חברי הארגון להם מיועדת הסדנה, סטודנטים ואורחים.
* מימון על ידי חסות מסחרית.
* מכירת מוצרים נלווים במהלך או אחרי הסדנה.
* מימון על ידי קרן, עמותה, איגוד מקצועי או כל מוסד בעל עניין אחר.

## קישורים חיצוניים

קטגוריה:שיטות למידה
קטגוריה:פנאי
קטגוריה:הדרכה
תומאס בארטלי

**תומאס ולס בארטלי** (באנגלית: **Thomas Welles Bartley**; ) היה פוליטיקאי אמריקאי, חבר המפלגה הדמוקרטית מאוהיו, שכיהן כמושל אוהיו ה-17. לאחר בארטלי כיהן כמושל המדינה אביו, מרדכי בארטלי, וזהו אחד המקרים הנדירים בארצות הברית שבו אב יורש את בנו במשרה נבחרת.
## ראשית חייו
תומאס בארלי נולד במחוז ג'פרסון שבאוהיו. כילד הוא עבר עם משפחתו למנספילד. בארטלי למד בקולג' ג'פרסון וסיים את לימודיו שם ב-1829. הוא למד משפטים בהדרכתם של ג'ייקוב פרקר במנספילד ושל אלייז'ה הייוורד בוושינגטון הבירה, וב-1833 התקבל ללשכת עורכי הדין והחל לעסוק במקצוע במנספילד.
## קריירה
בשנים 1839–1841 כיהן בארטלי כחבר בבית הנבחרים של אוהיו, ולאחר מכן ועד 1845 כחבר הסנאט של המדינה. ב-1843 הוא נבחר כיושב ראש הסנאט.

ב-15 באפריל 1844, כאשר התפטר וילסון שאנון מתפקידו כמושל אוהיו כדי לקבל על עצמו את תפקיד שגריר ארצות הברית במקסיקו, החל בארטלי לכהן כמושל במקביל לתפקידו בסנאט. הוא כיהן בתפקיד בשארית תקופת הכהונה המתוכננת של שאנון עד 3 בדצמבר אותה שנה. בארטלי שאף לזכות במועמדות המפלגה הדמוקרטית בבחירות של אותה שנה כדי להיבחר בזכות עצמו, אך הוא הפסיד בבחירות שהתקיימו בוועידה המפלגתית המדינתית בקול אחד, ונמנע מלהתמודד מול אביו, שקיבל את מינוי המפלגה הוויגית. בהמשך כיהן בארטלי בתקופת כהונה שנויה במחלוקת כשופט בבית המשפט העליון של אוהיו בשנים 1852–1859.

ב-1863 עבר בארטלי ממנספילד לסינסינטי כדי לעסוק שם בעריכת דין, ולאחר מכן ב-1867 לוושינגטון הבירה.
## חיים אישיים
ב-1837 נשא בארטלי לאישה את ג'וליה מריה לארוויל. ב-1848 הוא נישא בשנית לסוזאן ד. שרמן, אחותם של ג'ון שרמן וויליאם שרמן. אשתו השלישית הייתה אלן מקוי, אלמנתו של אחד מקציני הסגל של ויליאם שרמן.

תומאס בארטלי נפטר ב-20 ביוני 1885 בוושינגטון הבירה. הוא נטמן בבית הקברות גלנווד שבוושינגטון.

## קישורים חיצוניים

* תומאס בארטלי באתר The Ohio Historical Society 
* תומאס בארטלי באתר Political Graveyard 
* 

## הערות שוליים

קטגוריה:אמריקאים ילידי אוהיו
קטגוריה:מושלי אוהיו
קטגוריה:בוגרי מכללת וושינגטון וג'פרסון
קטגוריה:מושלי מדינות ארצות הברית מהמפלגה הדמוקרטית
קטגוריה:חברי האספה הכללית של אוהיו
קטגוריה:שופטי בתי המשפט  של מדינת אוהיו
קטגוריה:עורכי דין אמריקאים במאה ה-19
קטגוריה:אמריקאים שנולדו ב-1812
קטגוריה:אמריקאים שנפטרו ב-1885
The Princess and the Frog

***The Princess and the Frog (Original Motion Picture Soundtrack)*** הוא הפסקול של סרט ההנפשה של דיסני, *[[הנסיכה והצפרדע (סרט)|הנסיכה והצפרדע]]*, אשר יצא לאור על ידי וולט דיסני רקורדס ב-23 בנובמבר 2009, יום אחד בלבד לפני היציאה של הסרט בניו יורק ובלוס אנג'לס. הוא מכיל עשרה שירים מקוריים ושבעה נעימות, כולם למעט אחד הולחנו ועובדו על ידי המלחין רנדי ניומן, שעבד בעבר עם המפיק בפועל של הסרט ג'ון לאסיטר בסרטים של פיקסאר, *[[צעצוע של סיפור]]*, *[[באג לייף]]*, *[[צעצוע של סיפור 2]]*, *[[מפלצות בע"מ]]* ו*[[מכוניות (סרט)|מכוניות]]*. השירים מבוצעים על ידי אמנים שונים שרובם הם מדבבים של דמויות בסרט. נעימות הסרט כוללות ז'אנרים בהשפעה אפרו-אמריקאית כולל ג'אז, בלוז וגוספל.

מתוך הפסקול יצא סינגל אחד בשם "Never Knew I Needed", אשר נכתב ובוצע על ידי ני-יו. לסינגל היה קליפ נלווה, והוא גם נשלח לרדיו הקצבי ב-27 באוקטובר 2009. השירים "Almost There" ו-"Down in New Orleans" מתוך הפסקול היו מועמדים לפרס אוסקר לשיר המקורי הטוב ביותר בטקס פרסי אוסקר ה-82, אך הפסידו לשיר "The Weary Kind" מתוך הסרט "לב לא שפוי". השיר "Down in New Orleans" היה גם מועמד לפרס הגראמי עבור השיר הטוב ביותר שנכתב לסרט קולנוע, טלוויזיה או מדיה חזותית אחרת בטקס פרסי הגראמי 2011.

## רשימת רצועות

## מיקומי שיא

## קישורים חיצוניים

## הערות שוליים

קטגוריה:פסקולים באנגלית
קטגוריה:פסקולי סרטי אנימציה של דיסני
קטגוריה:אלבומי בלוז
קטגוריה:פסקולי וולט דיסני רקורדס
2019 ברפובליקה הדומיניקנית

אירועים בשנת **2019 [[הרפובליקה הדומיניקנית|ברפובליקה הדומיניקנית]]**.

## בעלי תפקידים
* נשיא: דנילו מדינה
* סגנית נשיא: מרגריטה צ'דנו דה פרננדס

## אירועים
* 9 ביוני – התנקשות בדייוויד אורטיז בסנטו דומינגו אסטה

## אנשים שנפטרו
* 7 בינואר – אלנה לוקוורד, אוצרת, סופרת ויוצרת סרטים (נולדה ב-1961).
* 28 בינואר – יוסקאר סרנטה, זמר (נולד ב-1970).
* 12 במרץ – אלברטו לויס, שחקן בייסבול (נולד ב-1956).
* 20 באפריל – בראוליו לארה, שחקן בייסבול (נולד ב-1988).

## קישורים חיצוניים

## הערות שוליים

הרפובליקה הדומיניקנית
קטגוריה:הרפובליקה הדומיניקנית: היסטוריה
קטגוריה:שנים בקריביים
הרפובליקה הדומיניקנית
עמידות גנטית למלריה

מלריה היא מחלה זיהומית שנגרמת על ידי הטפיל פלסמודיום, שעובר על ידי הווקטור יתוש האנופלס. התמותה הכה רבה מהמחלה, הובילה את האוכלוסייה באזורים האנדמיים למלריה, לפתח עמידות גנטית לטפיל, במנגנון של ברירה טבעית. ג׳ון הלדיין העלה לראשונה את השערת הקשר בין מחלות גנטיות והגנה ממלריה בשנת 1948.

מקובל כי ישנן 3 מחלות גנטיות אשר נשאות שלהן מגנה באופן חלקי או מלא ממלריה: אנמיה חרמשית, תלסמיה ומחסור ב-G6PD. ייתכנו עוד מחלות גנטיות או פולימורפיזם גנטיים אשר מספקים הגנה ממלריה, לדוגמה העדר אנטיגן Duffy אשר בעזרתו הטפיל חודר לכדורית הדם. מחלות גנטיות, כגון אנמיה חרמשית, גורמות אף הן לתמותה ולכן מדובר במקרה של שקלול תמורות אבולוציוני. הדבר יכול להסביר את השכיחות הרבה יחסית של אנמיה חרמשית בקרב הקהילה האפרו-אמריקנית. בסרט הקולנוע האמריקני מטאל ג'אקט הביטוי "תא חרמשי" נאמר ככינוי לאדם שחור.ממוזער|334x334 פיקסלים|השוואה גאוגרפית בין תפוצה של אנמיה חרמשית ושל מלריה ביבשת אפריקה

## עמידות למלריה בשל נשאות של אנמיה חרמשית
אנמיה חרמשית היא מחלה אוטוזומלית רצסיבית, כלומר נוכחות של אלל אחד תקין ושני מוטנטי תוביל לנשאות אך לא למחלה. במחלה קיימת מוטציה בגן המוגלובין B (HBB) המקודד את החלבון בטא גלובין. בעוד שאלל נורמלי מקודד חומצה גלוטמית במקטע השישי של הבטא גלובין, המוטציה גורמת לקידוד ולין. שינוי זה מחומצת אמינו הידרופילית לחומצת אמינו הידרופובית מעודד היקשרות בין מולקולות ההמוגלובין, עם פלמור ההמוגלובין נגרם עיוות לתא הדם האדום והוא מקבל צורה "חרמשית". תאים כאלה מפונים במהירות ממחזור הדם, במיוחד בטחול, שם הם נהרסים. נשאות המחלה, כלומר הטרוזיגוטיות, גורמת לאנמיה לא משמעותית, אך פוגעת במחזור החיים של טפיל הפלסמודיום וכך מאפשרת עמידות מפניו.

הקשר בין עמידות למלריה ואנמיה חרמשית תואר לראשונה בשנת 1954.

## ראו גם

* מלריה באפריקה שמדרום לסהרה

## הערות שוליים

קטגוריה:תא
קטגוריה:ביולוגיה אבולוציונית
קטגוריה:מלריה
קרחון אנה (איי שטלנד הדרומיים)

**קרחון אנה** (באנגלית: **Anna Glacier**; בפולנית: **Lodowiec Anny**) הוא קרחון באי המלך ג'ורג', באיי שטלנד הדרומיים, שבאנטארקטיקה.

קרחון אנה זורם לכיוון דרום-מזרח; בין פסגת רוז ופסגת רייה.

הקרחון הוא קרחון יובלי הנשפך אל קרחון פולוניה - קרחון פולוניה ממוקם בראשו של מפרץ המלך ג'ורג'.

## היסטוריה
### מקור השם

שמו של הקרחון ניתן לו בשנת 1981, על ידי המשלחת הפולנית לאנטארקטיקה (PAE).

הקרחון נקרא על שם אנה טוקארסקה (Anna Tokarska), שהייתה חלק מהמשלחת הגאולוגית של המשלחת הפולנית, אשר חקרה את אי המלך ג'ורג' בעונת המחקר (הקיץ האנטארקטי) 1979 — 1980.

## לקריאה נוספת

* הגאזט האנטארקטי הפולני 

• Osmanoglu, Batuhan & Braun, Matthias & Hock, Regine & Navarro, Francisco. (2013), **[https://www.researchgate.net/publication/263078528_Surface_velocity_and_ice_discharge_of_the_ice_cap_on_King_George_Island_Antarctica Surface velocity and ice discharge of the ice cap on King George Island, Antarctica]**, Annals of Glaciology. 54(63), 111-119. doi:10.3189/2013AoG63A517

• Jane G. Ferrigno, Alison J. Cook, Kevin M. Foley, Richard S. Williams, Jr., Charles Swithinbank, Adrian J. Fox, Janet W. Thomson, and Jörn Sievers, **[https://pubs.usgs.gov/imap/2600/A/pdf/I2600-A-pamphlet.pdf Coastal-change and Glaciological Map of the Trinity Peninsula Area and South Shetland Islands, Antarctica, 1843 - 2001]**, P 27

## קישורים חיצוניים
* קרחון אנה באתר הסקר הגאולוגי של ארצות הברית
* קרחון אנה באתר הגאזט האנטארקטי של ממשלת אוסטרליה
* קרחון אנה באתר הגאזט האנטארקטי המשווה SCAR של ממשלת אוסטרליה
* תצלום לוויין של אזור קרחון אנה

## הערות שוליים

אנה
אנה
לכבוד חמדת לבבי

**לכבוד חמדת לבבי** (גם **אערוך מהלל ניבי**) הוא פיוט שנהגו לשורר בברית מילה, בקרב רבים מקהילות ספרד. מחבר הפיוט הוא רבי דוד חסין מגדולי פייטני מרוקו אשר חי ופעל במאה ה-18.

המחבר רמז את שמו כמקובל בראשי חרוזי הפיוט "אנכי דוד בן אהרון בן ח (סין) חזק".

## המחבר
מחבר הפיוט הוא רבי דוד חסין מגדולי פייטני מרוקו אשר חי ופעל במאה ה-18.

רבי דוד חיבר מאות פיוטים, אך שניים מהם זכו לתפוצה גדולה, והושרו במקומות רבים עוד בחייו: הפיוט 'אוחיל יום אשתאה', ופיוט 'לכבוד חמדת לבבי' שחובר לברית מילה.

פיוטים אלה יחד עם שאר פיוטים נמצאים בספר פיוטים שהוציא חסין לאור בשם תהילה לדוד.

## תוכן הפיוט
הפיוט סובב כולו על חייו של אליהו הנביא ומעשי הניסים שעשה.

דמותו של אליהו הנביא, המכונה גם מלאך הברית, קשורה - כך על פי חז"ל - בהיותו נוכח בכל טקס ברית מילה.

הפיוט משולב כאמור, עם מעשי הניסים שנעשו על ידי אליהו:

הבתים הראשונים עוסקים בקנאות פינחס (שלדעת חלק מהמדרשים, הוא אליהו הנביא) הריגת פנחס את זמרי בן סלוא וכזבי בת צור, שחטאו כחלק מחטא בעל פעור, ובשכר שקיבל מאלוהים.

הבית לאחר מכן עוסק הפיוט בהחייאת בנה של האישה האלמנה על ידי אליהו הנביא. ובסמוך לכך הנס בכד הקמח וצפחת השמן. בית נוסף עוסק בגזירת אליהו שלא ירד גשם. בסיום הפיוט, מבקש הפייטן לזכות לבוא אליהו בכדי שיבשר על בוא הגאולה.

## קישורים חיצוניים
* 
* 
* 

## הערות שוליים

קטגוריה:שירי דוד בן חסין
קטגוריה:פיוטים לברית מילה
קטגוריה:יצירות עם אקרוסטיכון
קטגוריה:אליהו הנביא
אתר נופש

[280px|ממוזער|אתר נופש ב[קנקון שבמקסיקו]]
**אתר נופש** (באנגלית: **Resort**) הוא בית מלון החותר לספק לאורחיו את כל הדברים אשר להם אנשים שנמצאים בנופש זקוקים – אוכל, שתייה, לינה, פעילויות ספורט, בידור ושופינג. לעיתים רבות המונח משמש לתיאור מלון המספק מגוון רחב של שירותים, הכוללים פעילויות בילוי ופנאי.

בחירתו של מלון רגיל מלווית לבחירת יעד התיירות – אדם הרוצה לטייל בלונדון בוחר מלון בלונדון, שישמש בעיקר לשינה ומנוחה, ואדם הרוצה ביקור עסקי ברעננה בוחר מלון ברעננה. לעומת זאת אתר נופש הוא היעד עצמו, שבו תתקיים כל פעילותו של התייר השוהה בו.

המונח אתר נופש מתייחס בדרך כלל לשני מקומות ספציפיים אך דומים:
* ערים בהן ענף התיירות הוא הענף הכלכלי העיקרי, אף על פי שבדרך כלל אותן הערים אינן מנוהלות על ידי חברה אחת (לדוגמה, אספן שבקולורדו)
* אתרי נופש המנוהלים לרוב על ידי חברה אחת, שמנסה לספק לאנשים ששוהים בו את כל הדברים אשר להם אנשים שנמצאים בנופש זקוקים (למשל פורט אוונטורה וורלד).

לאורך השנים אתרי הנופש החלו למשוך אליהם יותר ויותר תיירים ומבקרים, ובשל כך מדינות מסוימות בעולם בחרו לקדם את הפעילות באתרי הנופש כאחת מאטרקציות התיירות החשובות ביותר בהם – כגון מצרים, חלק ממדינות האיים הקריביים, וחלק ממדינות דרום-מזרח אסיה.

## קישורים חיצוניים

* 

קטגוריה:תשתיות תיירותיות
גראן קנריה

**גראן קנריה** (בספרדית: **Gran Canaria**) הוא האי השלישי בגודלו באיים הקנריים והשני המאוכלס ביותר מבין האיים הקנריים.

נכון לשנת 2019 אוכלוסיית האי מנתה 851,231 תושבים, אשר היוו כ-40% מכל אוכלוסיית הארכיפלג. לאס פאלמאס דה גראן קנריה, בירת האי, היא העיר הגדולה ביותר באיים הקנריים, והעיר התשיעית בגודל אוכלוסייתה בספרד, ובתחומה נמצאים אחד מהנמלים החשובים ביותר בספרד ובאיחוד האירופי ונמל התעופה גראן קנריה, שהוא נמל התעופה העמוס ביותר באיים הקנריים, ואחד מששת הפעילים ביותר בספרד.

האי ממוקם באוקיינוס האטלנטי באזור המכונה מקרונזיה, אשר נמצא כ-150 קילומטרים מהחוף הצפון-מערבי של יבשת אפריקה וכ-1,350 קילומטרים מיבשת אירופה.

גראן קנריה הוא כיום אחד מיעדי התיירות החשובים ביותר בספרד, כאשר מבקרים בו בסביבות חמישה מיליון תיירים מדי שנה.

גראן קנריה מארח פעמיים בשנה שני מצעדי גאווה גדולים מאוד ההופכים לשבוע גאווה, היעד מאוד מקבל ומכיל קהילה גאה על כלל גווניה.

## קישורים חיצוניים

* 
* 
* 
* 
* עמית ידגר, גראן קנריה כל המידע שצריך לדעת במקום אחד, יולי 2023.

## הערות שוליים

קטגוריה:האיים הקנריים
קטגוריה:גראן קנריה
פוארטוונטורה

**פוארטוונטורה** (בספרדית: **Fuerteventura**) הוא האי השני בגודלו באיים הקנריים. האי נמצא בשליטת ספרד.

האי ממוקם כ-97 קילומטרים מיבשת אפריקה. ב-26 במאי 2009 האי הוכרז כשמורה ביוספרית על ידי אונסק"ו.

בירת האי היא העיר פוארטו דל רוסריו. נכון לשנת 2020 אוכלוסיית האי מנתה 119,732 תושבים. מבחינה גאולוגית פוארטוונטורה הוא האי העתיק ביותר בארכיפלג של האיים הקנריים.

הענף הכלכלי העיקרי בפוארטוונטורה הוא ענף התיירות.

על האי פועל נמל תעופה בין-לאומי, נמל התעופה פוארטוונטורה, המרוחק כ-6 ק"מ מבירת האי, העיר פוארטו דל רוסריו.

## קישורים חיצוניים

* 

קטגוריה:האיים הקנריים
זולטאן בלום

**זולטאן בלום**, (בהונגרית: **Blum Zoltán**; פאפה, 3 בינואר 1892 – בודפשט, 25 בדצמבר 1959) היה כדורגלן ומאמן יהודי-הונגרי. אחיו היה מיקלוש בלום, כדורגלן שנהרג כחייל במלחמת העולם הראשונה. בין שתי מלחמות העולם, בלום היה אחד ממאמני הכדורגל ההונגרים המשמעותיים ביותר. הוא עבד בפרנצווארוש כמאמן במשך הזמן הארוך ביותר.

## קורות חיים
### כשחקן
זולטאן בלום נולד במשפחה יהודית. הוא הצטרף לקבוצת הכדורגל פרנצווארוש (FTC) בגיל שלוש עשרה, ונשאר נאמן אליה עד 1928. הוא היה חלק מארבע זכיות באליפות הונגריה ובשלוש זכיות בגביע. לאחר שכבר לא השתלב בקבוצה הראשונה, הוא שיחק בשתי קבוצות קטנות יותר וסיים ספורט פעיל. בפרנצווארוש שיחק 416 משחקים, מתוכם 222 משחקי ליגה. הוא כבש בסך הכל 5 שערים.

בלום שיחק 38 פעמים בנבחרת בין השנים 1912 לבין 1925 וכבש שער אחד. ב-1912 היה שותף באולימפיאדת סטוקהולם.

### כמאמן
בין השנים 1930 לבין 1937, היה המאמן הראשי הרשמי השני של פרנצווארוש, לאחר חברו לשעבר לקבוצה, אישטוון טוט. במשך שבע שנים הוא ישב על הספסל כמאמן ב-351 משחקים ובכך היה שיאן. לשמו עומדות שתי אליפויות ליגה ושתי זכיות בגביע, אחת מהן היא אליפות 100% הליגה האגדית של 1931/32. ב-1937 היה המאמן של אוראדיה במשך שלושה חודשים. הוא היה מאמן בארד במשך שנה, שם הוביל את הקבוצה לתואר אליפות הליגה.

בלום הובא למנוחות בבית הקברות היהודי ברחוב קוזמה בבודפשט.

## הצלחות, פרסים
### כשחקן
* משחקים אולימפיים
** מקום 5 : 1912 - סטוקהולם
* אליפות הונגריה
** אלופה: 1911–12, 1912–13, 1925–26, 1926–27
* הגביע ההונגרי
** זוכה: 1913, 1922, 1927

### כמאמן
* אליפות הונגריה
** אלופה: 1931–32, 1936–37
* הגביע ההונגרי
** זוכה: 1933, 1935
* גביע מרכז אירופה (KK)
** זוכה: 1937
* אליפות רומניה
** אלופה: 1946-47

## סטטיסטיקה
### משחקיו בנבחרת

## לקריאה נוספת
* Új magyar életrajzi lexikon I. (A–Cs). Főszerk. Markó László. Budapest: Magyar Könyvklub. 2001. 770. o. 
* **Major János–Nagy Béla–Szücs László:** *Fradi labdarúgó-szakosztály története* (Sportpropaganda, 1972)
## קישורים חיצוניים

* 

קטגוריה:ספורטאים אולימפיים יהודים הונגרים
קטגוריה:כדורגלנים יהודים הונגרים
קטגוריה:כדורגלני פרנצווארוש
קטגוריה:מאמני כדורגל יהודים הונגרים
קטגוריה:משתתפים יהודים באולימפיאדת סטוקהולם (1912)
קטגוריה:ניצולי השואה: הונגריה
קטגוריה:קשרי כדורגל יהודים הונגרים
קטגוריה:ספורטאים יהודים הונגרים
קטגוריה:פאפה: אישים
קטגוריה:הונגריה: אישים בספורט
קטגוריה:הונגרים שנולדו ב-1892
קטגוריה:הונגרים שנפטרו ב-1959
רוקו גרנטה

**רוקו גרנטה** (באיטלקית:**Rocco Granata**;  נולד ב-16 באוגוסט 1938, קלבריה) הוא זמר וכותב שירים בלגי ממוצא איטלקי.

## ביוגרפיה
רוקו גרנטה נולד באיטליה, והיגר עם הוריו לבלגיה כאשר היה בן עשר. אביו היה עובד במכרה. רוקו התעניין במוזיקה ולמד לנגן אקורדאון. הוא סייר ברחבי בלגיה ביחד עם להקתו The International Quintet.

בשנת 1959 הוא הוציא את השיר Marina שזכה להצלחה גדולה. השיר הגיע למקום הראשון במצעדי הפזמונים בבלגיה וגרמניה. בגרמניה לבדה נמכרו מעל למיליון העתקים. השיר זכה לגרסאות כיסוי של דלידה ולואיס ארמסטרונג.

לאחר ההצלחה גרנטה סייר ברחבי העולם, בשנת 1960 יצאה סרט המבוסס על השיר ובשנת 1961 גרנטה הוזמן לפסטיבל סן רמו.

שירים שגרנטה כתב במהלך שנות ה-60 זכו להצלחה והתברגו למצעדי הפזמונים בבלגיה אך לא הגיעו למקום הראשון. בשנת 1989 הוא הוציא רמיקס של Marina שהגיע לראש מצעדי הפזמונים בבלגיה, גרמניה, צרפת ואיטליה. בסך הכל רוקו גרנטה הוציא 65 סינגלים.

בשנת 2000 רוקו גרנטה קיבל פרס למפעל חיים של תעשיית המוזיקה הבלגית. בשנת 2013 יצאה סרט על חייו המוקדמות.

## קישורים חיצוניים

* 

קטגוריה:בלגים ממוצא איטלקי
קטגוריה:זמרים בלגים
קטגוריה:נגני אקורדיון
קטגוריה:משתתפי פסטיבל סן רמו 1961
קטגוריה:זמרים-יוצרים בלגים
קטגוריה:מחזאים בלגים
קטגוריה:בלגים שנולדו ב-1938